לוטה ורביק

לוטה ורביק (בשפת המקור: Lotte Verbeek; נולדה ב-24 ביוני 1982) היא שחקנית, רקדנית ודוגמנית הולנדית. היא מוכרת בעיקר מהופעותיה בדמות ג'וליה פארנזה בסדרה "הבורג'ס" של ניל ג'ורדן, ובתפקיד גיליס דאנקן בסדרת הדרמה "זרה" של ערוץ Starz. ורביק נולדה בעיר ונלו שבהולנד. היא למדה בגימנסיום קולגיום מריאנום בוולנו, וב-2008 סיימה לימודים בבית ספר למשחק באמסטרדם. החל מ-1999 למדה ורביק באקדמיה למחול בארנהם ובאקדמיית אמסטרדם לתיאטרון ומחול ג'אז/מוזיקלי, וסיימה בשנת 2006. ורביק קיבלה שיעורי זימרה והשתתפה בסדנאות קול. בתקופת הלימודים עבדה כרקדנית וכדוגמנית עבור הצלם ארווין אולאף. אחרי שסיימה את בית הספר התיכון פתחה ורביק בקריירת משחק ושיחקה בתפקידים ראשיים בסרטים הולנדים כגון "Moes" (מ-2006) ו-"LEFT" (מ-2007), שבו גילמה חמש דמויות. ב-2009 זכתה ורביק בפרס השחקנית הטובה ביותר בפסטיבל הסרטים הבינלאומי של לוקרנו על הופעתה בתפקיד אן בסרט ההולנדי "Nothing Personal" בבימויה של אורסולה אנטוניאק. על תפקיד זה זכתה ורביק בפרס השחקנית הטובה ביותר בפסטיבל הסרטים הבינלאומי של מרקש באותה שנה, והייתה מועמדת לפרס עגל הזהב לשחקנית הטובה ביותר בפסטיבל הסרט ההולנדי. ב-2010 זכתה ורביק בפרס "Shooting Stars", פרס המשחק השנתי מאת European Film Promotion במסגרת פסטיבל הסרטים הבינלאומי בברלין. באותה שנה לוהקה להפקה של "Le Ragazze dello Swing" ("נערות הסווינג") מיני-סדרה איטלקית זוכת פרסים המבוססת על סיפורן של טריו לסקנו. על תפקידה בדמות ג'ודית לסקן זכתה ורביק בפרס נימפת הזהב לשחקנית הטובה ביותר לצדן של אנדראה אוסבארט ואליזה שאאפ בפסטיבל הטלוויזיה של מונטה קרלו. בשנים 2011 עד 2013 גילמה ורביק את דמותה של ג'וליה פארנזה בדרמה התקופתית של רשת שואוטיים "הבורג'ס", לצדו של ג'רמי איירונס בתפקיד האפיפיור אלכסנדר השישי. את הסדרה יצר ניל ג'ורדן והיא צולמה בבודפשט. ב-2012 שיחקה ורביק בתפקיד כפול של תאומות בשם תרז ואנג'ליק במותחן האירוטי "Suspension of Disbelief" שכתב וביים מייק פיגיס והוקרן בפסטיבל הסרטים של רומא. בתיאטרון הופיעה ורביק בהפקה של המחזה "מריה מגדלנה" מאת ויין טראוב בסיור הופעות באירופה שנערך ב-2009. ורביק שרה בקול סופרן, אבל בסרט "Le Ragazze dello Swing" ביצעו את השירים להקת The Blue Dolls. ב-2014 החלה ורביק לגלם את גיליס דאנקן בדרמה הטלוויזיונית "זרה" של רשת Starz. עוד ב-2014 לוהקה לתפקיד הלנה בסרט "צייד המכשפות האחרון" לצדו של וין דיזל. ב-9 באוקטובר 2015 פורסם בקומיק קון בניו יורק שוורביק תשחק בתפקיד אנה ג'רוויס, אשתו של אדווין ג'רוויס, בעונה השנייה של הסדרה "הסוכנת קרטר". ורביק דוברת הולנדית, אנגלית, צרפתית, גרמנית ואיטלקית. מדיה וקבצים בנושא לוטה ורביק בוויקישיתוף אתר האינטרנט הרשמי של לוטה ורביק לוטה ורביק, ברשת החברתית אקס (טוויטר) לוטה ורביק, במסד הנתונים הקולנועיים IMDb (באנגלית) לוטה ורביק, באתר "אידיבי", מאגר הידע העברי לקולנוע ישראלי ועולמי לוטה ורביק, באתר AllMovie (באנגלית) לוטה ורביק, במסד הנתונים הקולנועיים KinoPoisk (ברוסית) "Lotte Cast Nothing Personal". nothingpersonalthemovie. אורכב מ-המקור ב-2016-04-10. נבדק ב-22 בנובמבר 2012. {{cite web}}: (עזרה) "Lotte Verbeek, The Netherlands". Shooting-Stars.eu. נבדק ב-22 בנובמבר 2012. {{cite web}}: (עזרה) "Goldener Leopard von Locarno geht an eine Chinesin". nzz.ch (בגרמנית). Neue Zürcher Zeitung. 16 באוגוסט 2009. {{cite web}}: (עזרה) "Palmares 2009". festivalmarrakech.info. International Film Festival of Marrakech. אורכב מ-המקור ב-13 במרץ 2012. נבדק ב-23 ביוני 2011. {{cite web}}: (עזרה) "EFP reveals line-up for 2010 Shooting Stars talent showcase". ScreenDaily.com. 3 בדצמבר 2009. נבדק ב-2 באפריל 2016. {{cite web}}: (עזרה) Cau, Salvatore (15 ביוני 2011). "Le ragazze dello Swing" (באיטלקית). Davide Maggio. נבדק ב-22 בנובמבר 2011. {{cite web}}: (עזרה) Weissberg, Jay (15 בנובמבר 2012). "Suspension of Disbelief". Variety. נבדק ב-26 בפברואר 2015. {{cite web}}: (עזרה) Verbeek, Lotte [@lotteverbeek1] (October 10, 2014). "First still shot with Vin Diesel on The Last Witch Hunter. So excited!", (Tweet) – via Twitter. Amaya, Eric. "NYCC '15: Wynn Everett, Lotte Verbeek And More Join Agent Carter In Season 2". Bleeding Cool. נבדק ב-9 באוקטובר 2015. {{cite web}}: (עזרה)